הסכם רשיון למשתמש קצה

קרא בקפידה רשיון זה לפני שימוש בתוכנה. על-ידי התקנה או שימוש בתוכנה, הנך מסכים להיות מחוייב לתנאי רשיון זה.  אם אינך מסכים לתנאי רשיון זה, החזר בהקדם את התוכנה למקום הרכישה וכספך יוחזר לך.

1. רשיון.  התוכנה המלווה רשיון זה (להלן "התוכנה"), ללא תלות במדיה עליה היא מופצת, ניתנת לך ברשיון על-ידי ATI Technologies, Inc לשימוש יחד עם מוצרי החומרה של ATI Technologies, Inc בלבד, שנרכשו עם התוכנה ("חומרת ATI").  אתה הבעלים של המדיה עליה נמצאת התוכנה, אך חברת ATI Technologies, Inc, ואם ישים נותני הרשיונות שלה (הנקראים באופן קולקטיבי "ATI"), שומרת לעצמה את הזכויות על התוכנה והתיעוד הקשור.  באפשרותך:
א)  להשתמש בתוכנה יחד עם חומרת ATI בלבד במחשב בודד;
ב)  ליצור העתק אחד של התוכנה בצורה המאפשרת קריאה על-ידי מחשב, למטרות גיבוי בלבד.  עליך לשכפל על העתק שכזה את הודעת זכויות היוצרים של ATI וכל כיתוב קנייני אחר המופיעים על עותק המקור של התוכנה;
ג)  להעביר את זכויות הרשיון שלך על התוכנה, בתנאי שתעביר גם העתק של רשיון זה, את העתק הגיבוי של התוכנה, את החומרה של ATI ואת התיעוד הקשור, וכן בתנאי שהצד השני קרא את התנאים וההתניות של רשיון זה והסכים לקבל אותם.  במקרה של העברה כזו, רשיונך מסתיים.

2.  מגבלות.  התוכנה מכילה חומר מוגן בזכויות יוצרים ופטנטים, סודות מסחריים וחומר קנייני אחר.  על מנת להגן עליהם, ופרט למותר בחקיקה המתאימה, אסור לך:
א)  לבצע הידור לאחור, לבצע הנדסה לאחור, לפרק או לצמצם בכל צורה אחרת את התוכנה לצורה המובנת לאנשים;
ב)  לשנות, לרשת, להשכיר, להשאיל, להלוות, להפיץ או ליצור עבודות נגזרות בהתבסס על התוכנה כולה או על חלקה; או
ג)  לשדר את התוכנה בצורה אלקטרונית ממחשב אחד לאחר או דרך רשת או להעביר בכל דרך אחרת את התוכנה, פרט לאופנים המורשים ברשיון זה.

3.  סיום.  רשיון זה תקף עד לסיומו.  באפשרותך לסיים רשיון זה בכל עת על-ידי השמדת התוכנה, תיעוד קשור ואת כל ההעתקים המוזכרים.  רשיון זה יסתיים מייד, ללא הודעה מ- AIT, אם לא תעמוד בחלק כלשהו של רשיון זה.  ברגע הסיום, עליך להשמיד את התוכנה, תיעוד קשור ואת כל ההעתקים המוזכרים.

4.  משתמשי קצה ממשלתיים. אם אתה רוכש את התוכנה מטעם יחידה או סוכנות ממשלתית כלשהי של ממשלת ארצות הברית, התנאים הבאים חלים.  הממשלה מסכימה שהתוכנה והתיעוד פותחו בהוצאה פרטית וניתנים עם "זכויות מוגבלות".  שימוש, שכפול או מסירה על-ידי הממשלה כפופים למגבלות כפי שנקבעו ב- DFARS 227.7202-1(a) ו- 227.7202-3(a) (1995), DFARS 252.227-7013(c)(1)(ii) (Oct 1988), FAR 12.212(a)(1995), FAR 52.227-19, (June 1987) או FAR 52.227-14(ALT III) (June 1987), ולשינויים שנערכים מזמן לזמן.  במקרה שרשיון זה, או חלק ממנו, אינו תואם לזכויות המינימליות המזוהות בתקנות הזכויות המוגבלות, לזכויות המינימליות תינתן עדיפות.

5.  ללא רשיון אחר.  ATI אינה מעניקה זכויות או רשיונות אחרים בכפוף לרשיון זה, בין אם במפורש או במרומז, בנוגע לכל מידע קנייני או פטנט, זכויות יוצרים, סוד מסחרי או זכות קניין רוחני אחרת שבבעלות או בשליטת ATI, פרט לניתן במפורש ברשיון זה.

6.  רשיונות נוספים.  הפצה או שימוש בתוכנה במערכת הפעלה עשויים לדרוש רשיונות נוספים מספק מערכת ההפעלה.  

7.  כתב ויתור אחריות על תוכנה.  הנך מאשר במפורש ומסכים שהשימוש בתוכנה נמצא באחריותך הבלעדית.  התוכנה והתיעוד הקשור מסופקים "כפי שהם" וללא אחריות מכל סוג, ו- ATI מתכחשת במפורש לכל אחריות, מפורשת או מכללא, כולל אך לא מוגבל לאחריות מכללא לסחירות והתאמה למטרה מסוימת.  ATI אינה ערבה לכך שהפונקציות הכלולות בתוכנה יענו על דרישותיך, או שפעולת התוכנה תהיה רציפה או נטולת שגיאות, או שפגמים בתוכנה יתוקנו.  כל הסיכון בנוגע לתוצאות ולביצועים של התוכנה מוטל עליך.  יתר על כן, AIT אינה ערבה ולא תישא באחריות בכל הנוגע לשימוש או לתוצאות השימוש בתוכנה או בתיעוד קשור, במונחי נכונותם, דיוקם, אמינותם, עדכנותם או אחרת. מידע או עצות בעל פה או כתובות שניתנו על-ידי ATI או נציג מורשה של ATI לא ייצרו אחריות או יגדילו בכל דרך אחרת את היקף אחריות זו.  במקרה שהתוכנה תימצא פגומה, אתה (ולא AIT או נציג מורשה של ATI) נוטל על עצמך את כל העלות של כל השירותים, התיקונים או השינויים הנדרשים.  התוכנה אינה מיועדת לשימוש ביישומים רפואיים, מצילי חיים או תומכי חיים.  תחומי שיפוט מסוימים אינם מאפשרים השמטה של אחריות מכללא, כך שייתכן שההשמטה לעיל אינה חלה עליך.  

8.  הגבלת חבות. בשום מקרה, כולל הזנחה, AIT, או מנהליה, פקידיה, עובדיה או סוכניה לא יהיו אחראיים בפניך על כל נזק מקרי, עקיף, מיוחד או תוצאתי (כולל נזקים על איבוד רווחים עסקיים, הפרעה לעסק, איבוד מידע עסקי וכדומה) הנובע משימוש, משימוש לא נכון או חוסר יכולת להשתמש בתוכנה או בתיעוד קשור, הפרה או השתמטות, כולל כאלה הנובעים מהפרה או הפרה לכאורה של כל פטנט, סימן מסחרי, זכויות יוצרים או זכות קניין רוחני אחרת, על-ידי ATI, גם אם ATI או נציג מורשה של ATI הוזהרו בנוגע לאפשרות של נזקים כאלה.  תחומי שיפוט מסוימים אינם מאפשרים הגבלה או השמטה של אחריות על נזקים מקריים או תוצאתיים, ולכן ייתכן שההגבלה או ההשמטה לעיל לא יחולו עליך.  ATI לא תהיה אחראית על 1) אובדן או נזק ברשומות או נתונים או 2) כל נזק שנתבע על ידך בהתבסס על תביעה של כל צד שלישי.   בשום מקרה, האחריות הכוללת של ATI על כל הנזקים, ההפסדים וגורמי הפעולה (בין אם בחוזה, תביעת נזיקין (כולל הזנחה) או אחרת) לא תחרוג מהסכום ששולם על ידך עבור התוכנה.

9.  החוק השולט ונתיקות.  רשיון זה כפוף ונערך בהתאם לחוקי מחוז אונטריו בקנדה, ללא התייחסות לסתירה של עקרונות חוק.  במקרה של סתירות בין חוקים, תקנות וכללים במדינות אחרות עם חוקים, תקנות וכללים בקנדה, החוקים, התקנות והכללים הקנדיים יקבלו עדיפות וישלטו.  מוסכמות האומות המאוחדות לגבי חוזים עבור מכירה בינלאומית של טובין לא יחולו על רשיון זה.  אם מסיבה כלשהי בית משפט של סמכות משפטית מתאימה ימצא שלא ניתן לאכוף תנאי כלשהו ברשיון זה או חלק ממנו, אותו תנאי של הרשיון ייאכף עד למידה המרבית המותרת כדי להוציא לפועל את כוונת הצדדים, ושאר רשיון זה ימשיך לחול ולהיות בתוקף מלא.

10.  הסכם מלא.  רשיון זה מהווה את כל ההסכם בין הצדדים, בכל הנוגע לשימוש בתוכנה ובתיעוד הקשור, ומחליף כל הבנה או הסכם קודם או בו-זמני, בכתב או בעל פה, בנוגע לנושא.  תיקון או שינוי ברשיון זה לא יהיה מחייב, אלא אם כן נעשה בכתב ונחתם על-ידי נציג מורשה של ATI.







