ข้อตกลงว่าด้วยการอนุญาตให้ใช้ซอฟต์แวร์ สำหรับผู้ใช้ปลายทาง

โปรดอ่านข้อตกลงว่าด้วยการอนุญาตให้ใช้ซอฟต์แวร์ ฉบับนี้อย่างถี่ถ้วนก่อนใช้ซอฟต์แวร์ เมื่อท่านติดตั้งหรือใช้ซอฟต์แวร์นี้ จะถือว่าท่านตกลงปฏิบัติตามและยินยอมอยู่ภายใต้ข้อกำหนดต่างๆของข้อตกลงฉบับนี้ หากท่านไม่ยินยอมที่จะปฏิบัติตามข้อกำหนดดังกล่าว โปรดส่งซอฟต์แวร์นี้คืนแหล่งที่ท่านซื้อมาโดยทันที และรับเงินเท่าจำนวนที่จ่ายไปคืน

1. ข้อตกลงว่าด้วยการอนุญาตให้ใช้ซอฟต์แวร์  ATI Technologies, Inc. อนุญาตสิทธิในการใช้ซอฟต์แวร์ที่มาพร้อมกับข้อตกลงฉบับนี้ (ซึ่งต่อไปในที่นี้ เรียกว่า "ซอฟต์แวร์"), ไม่ว่าจัดจำหน่ายในรูปสื่อบันทึกประเภทใด, ให้แก่ท่าน เพื่อใช้ร่วมกับผลิตภัณฑ์ฮาร์ดแวร์ของ ATI Technologies, Inc. ซึ่งซื้อพร้อมกับซอฟต์แวร์นี้ ("ฮาร์ดแวร์ของ ATI ") โดยเฉพาะเท่านั้น ท่านเป็นเจ้าของสื่อบันทึกซึ่งบรรจุซอฟต์แวร์นี้ไว้ แต่ ATI Technologies, Inc. และถ้าเกี่ยวข้อง ก็รวมถึงผู้ให้อนุญาตด้วย (เรียกรวมกันว่า "ATI") เป็นเจ้าของกรรมสิทธิ์ในซอฟต์แวร์ตลอดจนเอกสารต่างๆที่เกี่ยวข้อง ท่านมีสิทธิดังต่อไปนี้:
ก)  ใช้ซอฟต์แวร์นี้ร่วมกับฮาร์ดแวร์ของ ATI ในคอมพิวเตอร์เครื่องเดียวเท่านั้น;
ข) ทำสำเนาของซอฟต์แวร์นี้ในรูปแบบที่เครื่องอ่านได้ หนึ่งสำเนา เพื่อจุดประสงค์ในการเป็นสำเนาสำรองเท่านั้น ท่านต้องบันทึกสำเนาคำประกาศแจ้งลิขสิทธิ์ของ ATI และข้อความเกี่ยวกับกรรมสิทธิ์อื่นใดที่ปรากฏอยู่บนสำเนาต้นฉบับของซอฟต์แวร์นี้ ลงในสำเนาสำรองดังกล่าวด้วย;
ค) โอนสิทธิต่างๆทั้งหมดที่มีต่อซอฟต์แวร์ตามข้อตกลงการอนุญาตฉบับนี้ โดยที่ท่านต้องโอนสำเนาของข้อตกลงฉบับนี้ รวมทั้งสำเนาสำรองของซอฟต์แวร์ ฮาร์ดแวร์ของ ATI และเอกสารต่างๆที่เกี่ยวข้อง โดยมีเงื่อนไขว่าผู้รับโอนต้องอ่าน และยินยอมปฏิบัติตามข้อกำหนดและเงื่อนไขต่างๆของข้อตกลงนี้ หลังจากการโอนดังกล่าวแล้ว จะถือว่าข้อตกลงว่าด้วยการอนุญาตให้ใช้ซอฟต์แวร์นี้ของท่าน ยุติลง

2.  ข้อจำกัดต่างๆ  ซอฟต์แวร์นี้บรรจุสิ่งที่มีทะเบียนลิขสิทธิ์ และสิทธิบัตร ความลับเชิงการค้า และสิ่งที่มีทะเบียนกรรมสิทธิ์อื่นๆไว้ เพื่อจุดประสงค์ในการป้องกันสิ่งต่างๆเหล่านั้น และยกเว้นในกรณีที่ได้รับอนุญาตโดยบัญญัติกฎหมายที่เกี่ยวข้อง ท่านต้องไม่:
ก) ถอดหรือแก้รหัส (decompile) ทำวิศวกรรมย้อนกลับ (reverse engineer) ถอดรื้อ (disassemble) หรืออีกนัยหนึ่งบั่นทอนซอฟต์แวร์นี้ให้อยู่ในรูปที่มนุษย์สามารถเข้าใจได้;
ข) ดัดแปลง ใช้กับเครือข่าย ให้เช่า ให้ยืม ให้กู้ จัดจำหน่าย หรือสร้างอนุพันธ์ขึ้นมา โดยอาศัยซอฟต์แวร์นี้ทั้งหมดหรือเป็นบางส่วน; หรือ
ค)  ส่งทอดซอฟต์แวร์นี้ จากคอมพิวเตอร์เครื่องหนึ่งไปยังคอมพิวเตอร์อีกเครื่องหนึ่ง ทางอิเล็กทรอนิกส์ หรือโดยผ่านทางเครือข่าย หรืออีกนัยหนึ่งทำการย้ายโอนซอฟต์แวร์นี้ ยกเว้นในกรณีที่ข้อตกลงฉบับนี้อนุญาตให้กระทำได้ 

3.  การยุติข้อตกลง ข้อตกลงฉบับนี้มีผลบังคับใช้จนกว่ามีการยุติข้อตกลง ท่านสามารถยุติข้อตกลงนี้เมื่อใดก็ได้ ด้วยการทำลายซอฟต์แวร์นี้ ตลอดจนเอกสารต่างๆที่เกี่ยวข้องและสำเนาทั้งหมดของซอฟต์แวร์นี้ทิ้งเสีย ข้อตกลงฉบับนี้จะยุติลงทันทีโดยปราศจากคำชี้แจงจาก ATI หากท่านไม่ปฏิบัติตามข้อบังคับข้อหนึ่งข้อใดของข้อตกลงฉบับนี้ ทันทีที่ข้อตกลงฉบับนี้ยุติลง ท่านต้องทำลายซอฟต์แวร์นี้ รวมทั้งเอกสารที่เกี่ยวข้อง และสำเนาอื่นๆทั้งหมดของซอฟต์แวร์นี้ทิ้งเสีย 

4.  ผู้ใช้ปลายทางภาครัฐบาล  หากท่านได้รับซอฟต์แวร์นี้ในนามของหน่วยงานหรือสำนักงานใดๆของรัฐบาลประเทศสหรัฐอเมริกา  ข้อกำหนดต่างๆต่อไปนี้ มีผลบังคับใช้กับท่าน  รัฐบาลตกลงยินยอมว่าซอฟต์แวร์และเอกสารต่างๆ ได้รับการพัฒนาขึ้นโดยใช้ค่าใช้จ่ายของภาคเอกชน และเสนอให้พร้อมกับ "สิทธิที่จำกัด หรือ RESTRICTED RIGHTS"   การใช้ การทำสำเนา หรือ การเปิดเผย โดยภาครัฐบาล จะอยู่ภายใต้ข้อจำกัดดังที่บรรยายไว้ใน DFARS 227.7202-1(a) และ 227.7202-3(a) (1995), DFARS 252.227-7013(c)(1)(ii) (Oct 1988), FAR 12.212(a)(1995), FAR 52.227-19, (June 1987) หรือ FAR 52.227-14(ALT III) (June 1987) ดังที่ได้รับการแก้ไขเป็นครั้งคราว  ในกรณีที่ข้อตกลงฉบับนี้ หรือส่วนใดส่วนหนึ่งของข้อตกลงฉบับนี้ มีความขัดแย้งกับสิทธิขั้นต่ำสุดซึ่งระบุไว้ในข้อกำหนดด้านสิทธิที่จำกัด ให้ถือปฏิบัติตามสิทธิขั้นต่ำสุด

5.  ไม่มีข้อตกลงฉบับอื่นใด ภายใต้ข้อตกลงฉบับนี้ ATI ไม่อนุญาตให้สิทธิหรือข้อตกลงใดๆ ไม่ว่าอย่างแจ้งชัดหรืออย่างไม่แจ้งชัด ในแง่ที่เกี่ยวกับข้อมูลด้านกรรมสิทธิ์ หรือสิทธิบัตร ลิขสิทธิ์ ความลับเชิงการค้า หรือทรัพย์สินทางปัญญาอื่นๆ ซึ่ง ATI เป็นเจ้าของหรือควบคุมอยู่ ยกเว้นที่ระบุไว้อย่างแจ้งชัดในข้อตกลงฉบับนี้ 

6.  ข้อตกลงเพิ่มเติมอื่นๆ  การจัดจำหน่ายหรือการใช้ซอฟต์แวร์นี้กับระบบปฏิบัติการหนึ่งๆ อาจต้องอาศัยข้อตกลงเพิ่มเติมจากบริษัทผู้จำหน่ายระบบปฏิบัติการนั้นๆ 

7.  การสละสิทธิ์ไม่รับประกันเกี่ยวกับซอฟต์แวร์ ท่านยอมรับและตกลงยินยอมอย่างแจ้งชัดว่า การใช้ซอฟต์แวร์นี้เป็นความรับผิดชอบของท่านแต่เพียงผู้เดียว ท่านได้รับซอฟต์แวร์และเอกสารที่เกี่ยวข้อง "ดังที่ปรากฏ" และโดยปราศจากการรับประกันใดๆทั้งสิ้น นอกจากนั้น ATI ยังประกาศอย่างแจ้งชัดว่า ไม่รับประกันใดๆ ไม่ว่าเป็นการรับประกันอย่างแจ้งชัดหรืออย่างไม่แจ้งชัด รวมทั้ง แต่ไม่จำกัดเฉพาะ การรับประกันอย่างไม่แจ้งชัดเกี่ยวกับการเป็นสินค้าได้ และความเหมาะสมเพื่อจุดประสงค์พิเศษใดๆ ATI ไม่รับประกันว่าคุณสมบัติตลอดจนหน้าที่การทำงานต่างๆที่มีอยู่ในซอฟต์แวร์นี้ จะเป็นไปตามความต้องการของท่าน หรือประกันว่าการปฏิบัติงานของซอฟต์แวร์จะไม่ขัดข้อง หรือปราศจากความผิดพลาด หรือประกันว่าความบกพร่องต่างๆในซอฟต์แวร์จะได้รับการแก้ไขให้ถูกต้อง  ความเสี่ยงทั้งหมดที่เป็นผลลัพธ์และสมรรถนะของซอฟต์แวร์นี้เป็นของท่านแต่เพียงผู้เดียว นอกไปจากนั้น ATI ไม่รับประกันหรือแถลงยืนยันเกี่ยวกับการใช้ หรือผลของการใช้ซอฟต์แวร์นี้ หรือเอกสารที่เกี่ยวข้อง ในแง่ของความถูกต้อง ความแม่นยำ ความเชื่อถือได้ ความทันสมัย หรืออื่นๆ  ไม่มีข้อมูลหรือคำแนะนำด้วยวาจาหรือที่เป็นลายลักษณ์อักษรจาก ATI หรือตัวแทนที่ได้รับการมอบหมายจาก ATI ที่จะสามารถทำให้เกิดการรับประกัน หรือ ในทางหนึ่งทางใด เพิ่มเติมขอบเขตของการรับประกันนี้ ในกรณีที่พิสูจน์ได้ว่าซอฟต์แวร์นี้มีความบกพร่อง ท่าน (และมิใช่ ATI หรือตัวแทนที่ได้รับการมอบหมายจาก ATI) จะเป็นผู้รับผิดชอบต่อค่าใช้จ่ายทั้งหมดที่ต้องชำระเพื่อการบริการ การซ่อมแซม หรือการแก้ไขทั้งหมดที่จำเป็น  ซอฟต์แวร์นี้มิได้มีขึ้นเพื่อจุดประสงค์ในการใช้งานด้านการแพทย์ การประยุกต์ใช้ในงานด้านช่วยหรือประทังชีวิต เขตอำนาจศาลบางแห่งไม่อนุญาตให้มีการละเว้นการรับประกันอย่างไม่แจ้งชัด ฉะนั้นข้อละเว้นข้างต้นอาจไม่มีผลบังคับใช้กับท่าน  

8.  ข้อจำกัดเกี่ยวกับการรับผิดชอบ ไม่ว่าในกรณีใดๆก็ตาม รวมทั้งกรณีความประมาทเลินเล่อ ATI หรือผู้อำนวยการ เจ้าหน้าที่ พนักงาน หรือ ตัวแทน จะไม่รับผิดชอบต่อท่านแต่อย่างใดทั้งสิ้น ไม่ว่าในด้านความเสียหายโดยบังเอิญ ความเสียหายโดยอ้อม ความเสียหายพิเศษ หรือความเสียหายอันเป็นผลต่อเนื่อง  (รวมทั้งความเสียหายสำหรับการสูญเสียผลประโยชน์ทางธุรกิจ การขัดข้องทางธุรกิจ การสูญเสียข้อมูลทางธุรกิจ และอื่นๆทำนองเดียวกัน) ซึ่งเกิดจากการใช้ การใช้อย่างไม่เหมาะสม หรือการไม่สามารถใช้ซอฟต์แวร์นี้ หรือเอกสารที่เกี่ยวข้อง  การฝ่าฝืน หรือการไม่ปฏิบัติตามสัญญา รวมทั้งกิจกรรมที่เกิดขึ้นจากการละเมิด หรือการถูกกล่าวหาว่าละเมิดสิทธิบัตร เครื่องหมายการค้า ลิขสิทธิ์ หรือสิทธิเกี่ยวกับทรัพย์สินทางปัญญาอื่นๆ โดย ATI, ถึงแม้ว่า ATI หรือตัวแทนที่ได้รับการมอบหมายจาก ATI ได้รับคำแนะนำล่วงหน้าเกี่ยวกับความเป็นไปได้ที่จะเกิดความเสียหายดังกล่าวก็ตาม เขตอำนาจศาลบางแห่งไม่อนุญาตให้มีข้อจำกัดหรือการละเว้นความรับผิดชอบด้านความเสียหายโดยบังเอิญหรือความเสียหายที่เป็นผลต่อเนื่อง ฉะนั้น ข้อจำกัดหรือข้อละเว้นข้างต้นอาจไม่มีผลบังคับใช้กับท่าน  ATI จะไม่รับผิดชอบต่อ 1) การสูญเสีย หรือความเสียหายที่มีต่อ บันทึกต่างๆหรือข้อมูลของท่าน หรือ 2) ความเสียหายใดๆที่ท่านเรียกร้องโดยอาศัยคำเรียกร้องของบุคคลที่สาม ไม่ว่าในกรณีใดๆก็ตาม ความรับผิดชอบทั้งสิ้นของ ATI ที่มีต่อความเสียหาย การสูญเสีย และมูลคดีทั้งหมดของท่าน (ไม่ว่าในรูปสัญญา การละเมิดสิทธิ (รวมทั้งความประมาทเลินเล่อ) หรืออื่นๆ) จะเป็นจำนวนไม่เกินจำนวนเงินที่ท่านจ่ายเป็นค่าซอฟต์แวร์นี้ 

9.  กฎหมายที่ควบคุมและการแยกออกจากกันได้  ข้อตกลงฉบับนี้อยู่ภายใต้และตีความตามกฎหมายของจังหวัดออนตาริโอ ประเทศแคนาดา โดยไม่มีการอ้างอิงถึงความขัดแย้งของหลักการทางกฎหมาย ในกรณีที่เกิดความขัดแย้งใดๆระหว่างกฎหมาย กฎ และข้อบังคับของรัฐบาลต่างประเทศ กับกฎหมาย กฎ และข้อบังคับของรัฐบาลแคนาดา  จะถือว่ากฎหมาย กฎ และข้อบังคับของรัฐบาลแคนาดามีผลบังคับใช้และควบคุม  สนธิสัญญาขององค์การสหประชาชาติในส่วนที่ว่าด้วยสัญญาสำหรับการจำหน่ายสินค้าระหว่างประเทศ จะไม่มีผลบังคับใช้ในข้อตกลงฉบับนี้ หากด้วยเหตุผลใดก็ตาม ศาลในเขตอำนาจศาลซึ่งมีอำนาจตัดสินคดี พบว่าข้อกำหนดใดๆภายในข้อตกลงฉบับนี้ หรือส่วนหนึ่งส่วนใดภายในข้อตกลงฉบับนี้ ไม่สามารถบังคับได้ตามกฎหมาย  ให้ถือว่าข้อบังคับนั้นๆในข้อตกลงฉบับนี้มีผลบังคับใช้จนถึงขอบเขตสูงสุดเท่าที่อนุญาตได้ เพื่อให้เกิดผลดังความตั้งใจของบุคคลต่างๆที่เกี่ยวข้อง และให้ถือว่าส่วนที่เหลือในข้อตกลงฉบับนี้มีผลบังคับใช้และมีผลเต็มที่

10.  ข้อตกลงที่สมบูรณ์ ข้อตกลงว่าด้วยการอนุญาตให้ใช้ซอฟต์แวร์ฉบับนี้ ถือเป็นข้อตกลงที่สมบูรณ์ระหว่างบุคคลต่างๆที่เกี่ยวข้อง ในแง่เกี่ยวกับการใช้ซอฟต์แวร์และเอกสารที่เกี่ยวข้อง และมีผลแทนที่ข้อตกลงหรือความเข้าใจก่อนหน้านี้หรือที่เกิดขึ้นพร้อมกัน ทั้งหมด ซึ่งเกี่ยวข้องกับมูลกรณีดังกล่าว ไม่ว่าที่เป็นลายลักษณ์อักษรหรือวาจา ไม่มีการแก้ญัตติหรือการดัดแปลงแก้ไขใดๆต่อข้อตกลงฉบับนี้ ที่จะมีผลผูกมัด เว้นแต่เมื่อกระทำเป็นลายลักษณ์อักษรและลงนามโดยตัวแทนของ ATI ที่ได้รับการมอบหมายอย่างถูกต้อง







