Lisensavtale

VENNLIGST LES DENNE LISENSAVTALEN FØR DU BRUKER PROGRAMMET. VED Å INSTALLERE ELLER BRUKE PROGRAMVAREN, SAMTYKKER DU I VILKÅRENE I DENNE LISENSAVTALEN. HVIS DU IKKE SAMTYKKER I VILKÅRENE I DENNE LISENSAVTALEN, KAN DU STRAKS LEVERE PROGRAMMET TILBAKE DER DU KJØPTE DET OG FÅ PENGENE TILBAKE.

1.  Lisens. Programvaren som følger med denne Lisensavtalen (heretter "Programvaren"), uansett hva slags media den er distribuert på, lisensieres til deg av ATI Technologies, Inc. kun til bruk sammen med maskinvareprodukter fra ATI Technologies, Inc. som er kjøpt sammen med Programvaren ("ATI-maskinvare"). Du er eier av mediet som Programvaren er innspilt på, men ATI Technologies, Inc. og eventuelle lisensgivere (samlet kalt "ATI") har eiendomsretten til Programvaren og tilhørende dokumentasjon. Du har rett til å:
a) bruke Programvaren kun sammen med ATI-maskinvare på én enkelt datamaskin.
b) lage én kopi av Programvaren i maskinlesbar form kun til bruk som sikkerhetskopi. På alle slike kopier må du inkludere ATIs opphavsrettserklæring og alt annet opphavsrettsbeskyttet materiale som fantes på originalkopien av Programvaren.
c) overføre alle dine lisensrettigheter i forbindelse med Programvaren, såfremt du også overfører en kopi av denne Lisensavtalen, sikkerhetskopien av Programvaren, ATI-maskinvaren og tilhørende dokumentasjon, og såfremt den andre parten leser og samtykker i denne Lisensavtalen. Ved slik overføring utgår din lisens.

2.  Begrensninger. Programvaren inneholder opphavsrettsbeskyttet og patentert materiale samt annet beskyttet materiale. For å beskytte dette, har du ikke rett til å gjøre følgende, unntatt i den grad det er tillatt i gjeldende lov:
a) dekompilere, ta fra hverandre programkoden (reverse engineering), demontere eller på annen måte redusere Programvaren til lesbar form.
b) endre, gjøre tilgjengelig i nettverk, leie ut, låne ut, låne, distribuere eller lage annet materiale som helt eller delvis er basert på Programvaren.
c) overføre Programvaren elektronisk fra én datamaskin til en annen over et nettverk eller på annen måte overføre Programvaren, unntatt i den grad det er tillatt i henhold til denne Lisensavtalen.

3.  Opphør. Denne Lisensavtalen gjelder til den heves. Du kan heve denne Lisensavtalen på et hvilket som helst tidspunkt ved å ødelegge Programvaren, tilhørende dokumentasjon samt alle kopier av disse. Denne Lisensavtalen heves umiddelbart uten varsel fra ATI dersom du bryter en av bestemmelsene i denne Lisensavtalen. Ved heving må du ødelegge Programvaren, tilhørende dokumentasjon samt alle kopier av disse.

4.  Sluttbrukere som representerer myndighetene. Hvis du anskaffer denne Programvaren på vegne av en enhet tilknyttet amerikanske myndigheter, gjelder følgende bestemmelser. Myndighetene samtykker i at Programvaren og dokumentasjonen er utviklet ved hjelp av private midler og har "BEGRENSEDE RETTIGHETER". Bruk, duplisering eller offentliggjøring fra myndighetenes side er underlagt begrensningene angitt i følgende bestemmelser DFARS 227.7202-1(a) og 227.7202-3(a) (1995), DFARS 252.227-7013(c)(1)(ii) (okt 1988), FAR 12.212(a)(1995), FAR 52.227-19 (juni 1987) eller FAR 52.227-14(ALT III) (juni 1987), med tillegg. Dersom denne Lisensavtalen eller noen del av den anses for å være i konflikt med minimumsrettighetene som er nedfelt i bestemmelsene om begrensede rettigheter, skal minimumsrettighetene være gjeldende.

5.  Ingen annen lisens. Ingen annen rettighet eller lisens, verken uttrykkelig eller stilltiende, gis av ATI i henhold til denne Lisensavtalen når det gjelder opphavsrettsbeskyttet informasjon eller patenter, opphavsrettigheter, forretningshemmeligheter eller andre immaterielle rettigheter som eies eller kontrolleres av ATI, unntatt i den grad det er uttrykkelig tillatt i henhold til denne Lisensavtalen.

6.  Andre lisenser. DISTRIBUSJON ELLER BRUK AV PROGRAMVAREN MED ET OPERATIVSYSTEM KAN KREVE ANDRE LISENSER FRA LEVERANDØREN AV OPERATIVSYSTEMET. 

7.  Garantifraskrivelse i forbindelse med Programvaren. Du samtykker uttrykkelig i at du selv bærer den hele og fulle risiko i forbindelse med bruken av Programvaren. Programvaren og all tilhørende dokumentasjon leveres "SOM DEN ER" uten noen form for garanti, og ATI FRASKRIVER SEG UTTRYKKELIG ALLE GARANTIER, DIREKTE ELLER INDIREKTE, INKLUDERT, MEN IKKE BEGRENSET TIL, STILLTIENDE GARANTIER OM SALGBARHET OG ANVENDELIGHET FOR SÆRSKILTE FORMÅL. ATI GARANTERER IKKE AT FUNKSJONENE I PROGRAMVAREN VIL OPPFYLLE DINE KRAV ELLER AT BRUKEN AV PROGRAMVAREN VIL FOREGÅ UTEN AVBRUDD ELLER FEIL ELLER AT MANGLER I PROGRAMVAREN VIL BLI UTBEDRET. DU BÆRER SELV DEN FULLE RISIKO I FORBINDELSE MED RESULTATENE AV OG YTELSEN TIL PROGRAMVAREN. ATI GIR HELLER IKKE NOEN GARANTIER ELLER UTTALELSER OM BRUKEN ELLER RESULTATET AV BRUKEN AV PROGRAMVAREN ELLER TILHØRENDE DOKUMENTASJON NÅR DET GJELDER RIKTIGHET, NØYAKTIGHET, PÅLITELIGHET, AKTUALITET ELLER ANNET. INGEN MUNTLIG ELLER SKRIFTLIG INFORMASJON ELLER RÅD SOM ER GITT AV ATI ELLER AUTORISERTE REPRESENTANTER FOR ATI SKAL UTGJØRE NOEN GARANTI ELLER PÅ ANNEN MÅTE ØKE OMFANGET AV DENNE GARANTIEN. DERSOM PROGRAMVAREN SKULLE VISE SEG Å HA MANGLER SKAL DU (OG IKKE ATI ELLER AUTORISERTE REPRESENTANTER FOR ATI) PÅTA DEG ALLE KOSTNADER I FORBINDELSE MED ALT NØDVENDIG VEDLIKEHOLD, ALLE REPARASJONER OG ALL UTBEDRING. PROGRAMVAREN ER IKKE BEREGNET FOR BRUK TIL MEDISINSKE, LIVREDDENDE ELLER LIVSOPPHOLDENE BRUKSOMRÅDER. ENKELTE RETTSKRETSER TILLATER IKKE FRASKRIVELSE AV STILLTIENDE GARANTIER, SÅ DET KAN HENDE AT OVENNEVNTE BEGRENSNING IKKE GJELDER FOR DEG. 

8.  Ansvarsbegrensning. VERKEN ATI ELLER STYREMEDLEMMER, LEDELSE, ANSATTE ELLER AGENTER FOR ATI SKAL, UNDER NOEN OMSTENDIGHET, INKLUDERT UAKTSOMHET, HOLDES ANSVARLIG OVERFOR DEG FOR TILFELDIGE, INDIREKTE ELLER SPESIELLE SKADER ELLER FØLGESKADER (INKLUDERT SKADESERSTATNING FOR TAP AV FORTJENESTE, DRIFTSAVBRUDD, TAP AV INFORMASJON ELLER LIGNENDE) SOM OPPSTÅR SOM FØLGE AV BRUK AV, MISBRUK AV ELLER MANGLENDE EVNE TIL Å BRUKE PROGRAMVAREN ELLER TILHØRENDE DOKUMENTASJON, BRUDD ELLER MISLIGHOLD, INKLUDERT SLIKE SOM OPPSTÅR SOM FØLGE AV KRENKELSE ELLER PÅSTÅTT KRENKELSE AV PATENTER, VAREMERKER, OPPHAVSRETTIGHETER ELLER ANDRE IMMATERIELLE RETTIGHETER, SELV OM ATI ELLER AUTORISERTE REPRESENTANTER FOR ATI HAR BLITT INFORMERT OM MULIGHETEN FOR SLIKE SKADER. ETTERSOM ENKELTE RETTSKRETSER IKKE TILLATER BEGRENSNING ELLER FRASKRIVELSE AV ANSVAR FOR TILFELDIG SKADE ELLER FØLGESKADE, KAN DET HENDE AT OVENNEVNTE BEGRENSNING ELLER FRASKRIVELSE IKKE GJELDER FOR DEG. ATI skal ikke holdes ansvarlig for 1) tap av, eller skade på, dine arkiver eller data eller 2) eventuelle erstatningskrav fra din side som er basert på krav fra tredjepart. ATIs totale ansvar overfor deg for alle skader, tap og grunnlag for søksmål (både kontraksmessig, i forbindelse med subjektivt ansvar (også uaktsomhet) eller annet) skal ikke under noen omstendighet overstige beløpet du betalte for Programvaren.

9.  Lovvalg og ugyldighet. Denne Lisensavtalen skal styres og tolkes i samsvar med gjeldende lov i provinsen Ontario i Canada uten hensyn til lovkonfliktprinsippene i denne. Dersom det oppstår konflikt mellom utenlandske lover, regler eller forskrifter og kanadiske lover, regler eller forskrifter, skal avtalen styres av kanadiske lover, regler og forskrifter. FN-konvensjonen om avtaler i forbindelse med internasjonalt varesalg (The United Nations Convention on Contracts for the International Sale of Goods) skal ikke gjelde for denne Lisensavtalen. Dersom en kvalifisert rett finner at en bestemmelse eller deler av en bestemmelse i denne Lisensavtalen ikke kan kreves oppfylt, skal denne bestemmelsen håndheves i så stor grad som er tillatt, slik at intensjonen mellom partene oppfylles, og dette skal ikke være til hinder for oppfyllelsen av resten av Lisensavtalen.

10.  Hele avtalen. Denne Lisensavtalen utgjør hele avtalen mellom partene når det gjelder bruk av Programvaren samt tilhørende dokumentasjon og erstatter alle tidligere eller samtidige utsagn eller avtaler, skriftlig eller muntlige, med tilsvarende innhold. Ingen endringer i eller modifiseringer av denne Lisensavtalen skal være bindende med mindre de er i skriftlig form og undertegnet av en behørig autorisert representant fra ATI.







