Végfelhasználói licenciaszerződés

A SZOFTVER HASZNÁLATA ELŐTT OLVASSA EL FIGYELMESEN A JELEN LICENCIÁT. A SZOFTVER TELEPÍTÉSÉVEL VAGY HASZNÁLATÁVAL ÖN MAGÁRA NÉZVE KÖTELEZŐNEK FOGADJA EL A JELEN LICENCIA FELTÉTELEIT. AMENNYIBEN NEM FOGADJA EL A JELEN LICENCIA FELTÉTELEIT, HALADÉKTALANUL JUTTASSA VISSZA A SZOFTVERT ARRA A HELYRE, AHOL BESZEREZTE AZT, ÉS A VÉTELÁR VISSZATÉRÍTÉSRE KERÜL.

1. Licencia. A jelen Licenciához tartozó szoftvert (a továbbiakban "Szoftver") - tekintet nélkül arra, hogy milyen hordozón kerül forgalomba - Ön az ATI Technologies, Inc. licenciája alapján kizárólag az ATI Technologies, Inc. e Szoftverrel vásárolt hardvertermékével ("ATI Hardver") együtt használhatja. Ön a tulajdonosa a hordozónak, amelyen a Szoftvert rögzítették, de az ATI Technologies, Inc. és esetleges Licenciaadói (a továbbiakban együtt "ATI") megtartják a jogot a Szoftverre és a kapcsolódó dokumentációra. Ön jogosult:
a) kizárólag az ATI Hardverrel együtt, egyetlen számítógépen, használni a Szoftvert;
b) kizárólag biztonsági másolat céljára, gép által olvasható formában, készíteni a Szoftverről egy másolatot. Az ilyen másolaton el kell helyeznie az ATI szerzői jogi figyelmeztetését és minden egyéb tulajdonosi információt, amely a Szoftver eredeti példányán szerepelt;
c) átruházni a Szoftverre vonatkozó valamennyi licenciáját, feltéve, hogy egyúttal átruházza a jelen Licencia egy példányát, a Szoftver biztonsági másolatát, az ATI Hardvert és a kapcsolódó dokumentációt, feltéve továbbá, hogy a másik fél elolvassa a jelen Licencia feltételeit és elfogadja azokat.

2. Korlátozások. A Szoftver szerzői jog által védett és szabadalmazott anyagot, üzleti titkokat és egyéb saját tulajdonú anyagot tartalmaz. Ezek védelme érdekében - kivéve, ha az alkalmazandó törvények megengedik - Ön nem jogosult:
a) a Szoftvert visszafordítani assembly vagy magas szintű nyelvre, visszatervezni, vagy más módon ember számára érthető formára alakítani;
b) a Szoftvert egészben vagy részben módosítani, hálózaton elérhetővé tenni, bérbe adni, kölcsönadni, terjeszteni, vagy a Szoftver egésze vagy egy része alapján származékos művet létrehozni;
c) a Szoftvert elektronikus úton továbbítani egy számítógépről egy másikra vagy egy hálózaton keresztül, vagy más módon átadni a Szoftvert, kivéve a jelen Licencia által megengedett módot.

3. Megszűnés. A jelen Licencia a megszűnésig hatályos. A Szoftver, a kapcsolódó dokumentáció és azok valamennyi példányának megsemmisítésével Ön bármikor megszüntetheti a jelen Licenciát. A jelen Licencia az ATI által küldött értesítés nélkül azonnal megszűnik, ha Ön a jelen Licencia bármely rendelkezését elmulasztja betartani. A megszűnéskor Önnek meg kell semmisítenie a Szoftvert, a kapcsolódó dokumentációt és azok valamennyi példányát.

4. Kormányzati végfelhasználók. Ha Ön az Egyesült Államok Kormányának bármely egysége vagy hivatala nevében szerzi meg a Szoftvert, akkor a következő rendelkezések érvényesek. A Kormány elfogadja, hogy a Szoftver és a dokumentáció fejlesztése magánpénzből történt, és hogy azokra a "KORLÁTOZOTT JOGOK" vonatkoznak. A Kormány általi használat, többszörözés és nyilvánosságra hozatal az időről időre módosított DFARS 227.7202-1(a) és 227.7202-3(a) (1995), a DFARS 252.227-7013(c)(1)(ii) (Oct 1988), a FAR 12.212(a)(1995), a FAR 52.227-19, (June 1987) vagy a FAR 52.227-14(ALT III) (June 1987) rendelkezésekben leírtak szerinti korlátozás alá esik. Abban az esetben, ha a jelen Licencia, vagy annak bármely része nincs összhangban a Korlátozott Jogok rendelkezéseiben megállapított minimális jogokkal, a minimális jogok érvényesítendők.

5. Nincs más licencia. Az ATI a tulajdonában lévő vagy általa ellenőrzött semmilyen saját tulajdonú információra vagy szabadalomra, szerzői jogra, üzleti titokra vagy más szellemi tulajdonra vonatkozó jogra sem kifejezetten sem beleértve nem ad semmilyen jogot vagy licenciát a jelen Licencia értelmében, kivéve, ha azt a jelen Licencia kifejezetten elrendeli.

6. További licenciák. A SZOFTVERNEK EGY OPERÁCIÓS RENDSZERREL TÖRTÉNŐ TERJESZTÉSÉHEZ VAGY HASZNÁLATÁHOZ SZÜKSÉG LEHET AZ OPERÁCIÓS RENDSZER ELADÓJÁTÓL KAPOTT TOVÁBBI LICENCIÁKRA. 

7. A Szoftverre vonatkozó szavatosságról való lemondás. Ön kifejezetten elismeri és elfogadja, hogy a Szoftvert kizárólag a saját kockázatára használja. A Szoftvert és a kapcsolódó dokumentációt úgy kapja, "AHOGY VAN" és mindenféle szavatosság nélkül, és az ATI KIFEJEZETTEN ELUTASÍT MINDEN KIFEJEZETT ÉS HALLGATÓLAGOS SZAVATOSSÁGOT, EZEN BELÜL, DE NEM KIZÁRÓLAG, A FORGALMAZHATÓSÁGRA ÉS AZ ADOTT CÉLRA VALÓ ALKALMASSÁGRA VONATKOZÓ HALLGATÓLAGOS SZAVATOSSÁGOT. AZ ATI NEM SZAVATOLJA, HOGY A SZOFTVER ÁLTAL TARTALMAZOTT FUNKCIÓK MEGFELELNEK AZ ÖN IGÉNYEINEK, VAGY HOGY A SZOFTVER MEGSZAKÍTÁS ÉS HIBA NÉLKÜL MŰKÖDNI FOG, VAGY HOGY A SZOFTVER HIBÁI KI LESZNEK JAVÍTVA. A SZOFTVER EREDMÉNYÉT ÉS TELJESÍTMÉNYÉT ILLETŐEN ÖN A TELJES KOCKÁZATOT MAGÁRA VÁLLALJA. AZ ATI TOVÁBBÁ NEM VÁLLAL SZAVATOSSÁGOT ÉS SEMMILYEN NYILATKOZATOT NEM TESZ A SZOFTVER VAGY A KAPCSOLÓDÓ DOKUMENTÁCIÓ HASZNÁLATÁRA VAGY HASZNÁLATÁNAK EREDMÉNYÉRE VONATKOZÓAN AZOK HELYESSÉGE, PONTOSSÁGA, MEGBÍZHATÓSÁGA, IDŐSZERŰSÉGE TEKINTETÉBEN VAGY EGYÉB TEKINTETBEN. AZ ATI VAGY AZ ATI MEGHATALMAZOTT KÉPVISELŐJE ÁLTAL ADOTT SEMMILYEN SZÓBELI VAGY ÍRÁSBELI TÁJÉKOZTATÁS VAGY TANÁCS NEM HOZHAT LÉTRE SZAVATOSSÁGOT, ÉS SEMMILYEN MÓDON NEM NÖVELHETI A JELEN SZAVATOSSÁG TERJEDELMÉT. HA A SZOFTVER HIBÁSNAK BIZONYUL, ÖN (ÉS NEM AZ ATI VAGY AZ ATI MEGHATALMAZOTT KÉPVISELŐJE) MAGÁRA VÁLLALJA A SZÜKSÉGES KARBANTARTÁS, HELYREÁLLÍTÁS ÉS JAVÍTÁS TELJES KÖLTSÉGÉT. A SZOFTVERT NEM ORVOSI, ÉLETMENTŐ VAGY ÉLETFENNTARTÓ ALKALMAZÁSOKHOZ SZÁNTÁK. EGYES JOGHATÓSÁGOK NEM ENGEDIK MEG A HALLGATÓLAGOS SZAVATOSSÁG KIZÁRÁSÁT, ÍGY ELŐFORDULHAT, HOGY A FENTI KIZÁRÁSOK AZ ÖN ESETÉBEN NEM ALKALMAZHATÓK.

8. A felelősség korlátozása. AZ ATI VAGY IGAZGATÓI, TISZTSÉGVISELŐI, ALKALMAZOTTAI VAGY MEGBÍZOTTAI SEMMILYEN KÖRÜLMÉNYEK KÖZÖTT, EZEN BELÜL GONDATLANSÁG ESETÉN SEM TARTOZNAK ÖNNEK FELELŐSSÉGGEL SEMMILYEN VÉLETLEN, KÖZVETETT, KÜLÖNLEGES VAGY KÖVETKEZMÉNYES KÁRÉRT (EZEN BELÜL AZ ÜZLETI HASZON ELMARADÁSÁBÓL, AZ ÜZLETI TEVÉKENYSÉG MEGSZAKADÁSÁBÓL, AZ ÜZLETI INFORMÁCIÓ ELVESZÉSÉBŐL ÉS MÁS HASONLÓKBÓL EREDŐ KÁROKÉRT), AMELY A SZOFTVER VAGY A KAPCSOLÓDÓ DOKUMENTÁCIÓ HASZNÁLATÁBÓL, HELYTELEN HASZNÁLATÁBÓL VAGY HASZNÁLHATATLANSÁGÁBÓL, KÖTELESSÉGSZEGÉSBŐL VAGY NEM TELJESÍTÉSBŐL ERED, KÖZTÜK AZOKÉRT A KÁROKÉRT SEM, AMELYEK BÁRMILYEN SZABADALOMNAK, VÉDJEGYNEK, SZERZŐI JOGNAK VAGY SZELLEMI TULAJDONRA VONATKOZÓ MÁS JOGNAK AZ ATI ÁLTALI MEGSÉRTÉSÉBŐL VAGY ÁLLÍTÓLAGOS MEGSÉRTÉSÉBŐL EREDNEK, AKKOR SEM, HA AZ ATI-T VAGY AZ ATI MEGHATALMAZOTT KÉPVISELŐJÉT TÁJÉKOZTATTÁK AZ ILYEN KÁROK LEHETŐSÉGÉRŐL. EGYES JOGHATÓSÁGOK A VÉLETLEN VAGY A KÖVETKEZMÉNYES KÁROKRA NEM ENGEDIK MEG A KÁRTÉRÍTÉSI FELELŐSSÉG KORLÁTOZÁSÁT VAGY KIZÁRÁSÁT, ÍGY ELŐFORDULHAT, HOGY A FENTI KORLÁTOZÁSOK VAGY KIZÁRÁSOK AZ ÖN ESETÉBEN NEM ALKALMAZHATÓK. Az ATI nem tartozik felelősséggel 1) az Ön nyilvántartásai vagy adatai elveszéséért vagy károsodásáért, sem 2) bármilyen Ön által igényelt, bármely harmadik személy igényén alapuló kárösszegért. Az ATI Önt illető teljes kártérítési felelőssége az összes kárért, veszteségért és kereseti jogalapokért (akár szerződés szerinti, szerződésen kívüli károkozás (beleértve a mulasztást) vagy egyéb) semmilyen esetben sem haladja meg az Ön által a Szoftverért fizetett összeget.

9. Alkalmazandó jog és oszthatóság. A jelen Licenciára Kanada Ontario tartományának joga alkalmazandó, és a Licenciát e jog alapján kell értelmezni, a kollíziós jogi rendelkezésekre történő hivatkozás nélkül. Abban az esetben, ha a külföldi jog, előírások és rendelkezések, valamint a kanadai jog, előírások és rendelkezések között összeütközés áll fenn, a kanadai jog, előírások és rendelkezések jutnak érvényre és azok alkalmazandóak. A jelen Licenciára nem alkalmazható az Egyesült Nemzeteknek az áruk nemzetközi adásvételi szerződéseiről szóló Egyezménye. Ha egy illetékes joghatóság bírósága bármilyen okból a jelen Licenciának vagy annak valamely részének bármely rendelkezését végre nem hajthatónak találja, akkor a Licencia e rendelkezését a megengedett legnagyobb mértékben érvényesíteni kell, hogy a felek szándéka megvalósuljon, a jelen Licencia fennmaradó része pedig továbbra is teljes mértékben hatályos.

10. Teljes megállapodás. A jelen Licencia a Szoftver és a kapcsolódó dokumentáció használatára vonatkozóan a felek közötti teljes megállapodást megtestesíti, és felvált minden korábbi vagy egyidős, szóbeli vagy írásbeli ilyen tárgyú megegyezést vagy megállapodást. A jelen Licencia semmilyen módosítása vagy megváltoztatása nem lesz kötelező érvényű, hacsak írásba nem foglalták, és az ATI megfelelő módon meghatalmazott képviselője alá nem írta.







